Co-designing new support practices with young children in grief
Independent Research Fund Denmark
Syddansk Universitet (University of Southern Denmark)
Målet med dette projekt er at designe, teste og evaluere et dialog værktøj, der kan hjælpe børn i alderen 6-10 år til bedre at håndtere sorg. Hvert år mister 2.000 børn under 18 år en forælder og undersøgelser har dokumenteret, at disse børn oftere oplever sundhedsmæssige og sociale udfordringer. For at afbøde disse negative følgevirkninger er der etableret 144 sorggrupper i Danmark. Der er dog begrænset viden om små børns sorg- og støttebehov og praktikere i sorggrupper mangler konkrete redskaber, hvis nytteværdi er påvist gennem forsknings-baserede interventioner. Små børn har som regel svært ved at sætte ord på deres sorg og de komplekse følelser, de gennemlever. I stedet bygger dette projekt på ideen om, at kreative og non-verbale udtryksmidler kan hjælpe denne målgruppe med at bearbejde deres sorg. Børn og praktikere fra sorggrupper i Tønder Kommune og Det Nationale Sorgcenter vil deltage aktivt i udviklingen af dialog værktøjet og et evalueringsstudie vil blive gennemført. Det forventede resultat består i et dialogredskab der kan udbredes nationalt til alle sorggruppe i Danmark. Ligeledes vil der blive udarbejdet et sæt anbefalinger og en håndbog som kan anvendes i uddannelsesøjemed og af forskellige sorgcentres rådgivning om, hvordan man møder små børn, der har mistet en forældre.
Research Projects (Max 10 MDKK) / DFF-Forskningsprojekt1 - Styrkelse af forskning i udsatte børn og unge / grant